|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| LATVIJAS REPUBLIKA  IZGLĪTĪBAS UN ZINĀTNES MINISTRIJA  **PROFESIONĀLĀS IZGLĪTĪBAS KOMPETENCES CENTRS**  **KULDĪGAS TEHNOLOĢIJU UN TŪRISMA TEHNIKUMS**  Reģ. Nr.90000035711, Liepājas ielā 31, Kuldīgā, Kuldīgas nov. LV-3301, tālr. 63322570,  tālr./fakss 63324082, e-pasts [kuldigasttt@pcabc.lv](mailto:kuldigasttt@pcabc.lv), [www.kuldigastehnikums.lv](http://www.kuldigastehnikums.lv)  Kuldīgā  APSTIPRINĀTS  Ar Kuldīgas tehnoloģiju un tūrisma  tehnikuma direktores  2017.gada 21.novembra  rīkojumu Nr.1-8/60  **KĀRTĪBA PAR STIPENDIJU IZMAKSU IZGLĪTOJAMIEM**   Izdota saskaņā ar Ministru kabineta  2004.gada 24.augusta noteikumiem  Nr.740 „Noteikumi par stipendijām”  un grozījumiem – MK 2006.gada 4.aprīļa noteikumiem Nr.272,  MK 2009.gada 2.jūnija noteikumiem Nr.511  MK [2013.gada](http://likumi.lv/doc.php?id=262122) 19.novembra noteikumiem Nr.1331, MK 2016.gada 26.janvāra noteikumiem Nr. 58   I Vispārīgie jautājumi 1. Stipendijas izmaksas Kuldīgas Tehnoloģiju un tūrisma tehnikuma tiesiskais pamats ir Latvijas Republikas Izglītības likums, Ministru kabineta 2004.gada 24.augusta noteikumi Nr.740. “Noteikumi par stipendijām” un grozījumi – MK 2006.gada 4.aprīļa noteikumiem Nr.272, MK 2009.gada 2.jūnija noteikumiem Nr.511*,* MK [2013.gada](http://likumi.lv/doc.php?id=262122) 19.novembra noteikumiem Nr.1331, MK 2016.gada 26.janvāra noteikumiem Nr. 58, Kuldīgas Tehnoloģiju un tūrisma tehnikuma Nolikums un šī kārtība.  2. Kārtība nosaka stipendiju fonda veidošanos un sadales principus, kā arī ikmēneša stipendijas izmaksas lielumu izglītojamajam.  3.Stipendiju fondu veido valsts budžeta līdzekļi un tas paredzēts valsts finansētās vietās akreditētās arodizglītības, profesionālās vidējās izglītības un profesionālās pamatizglītības programmās uzņemto izglītojamo stipendijām, paredzot katram izglītojamam vidēji ne mazāk kā 14,23 euro mēnesī.  **II Stipendiju komisijas sastāvs un pilnvaras**  2.1. Stipendiju piešķiršanas komisiju izveido ar izglītības iestādes vadītāja rīkojumu uz vienu mācību gadu. Katra mācību gada sākumā direktors izveido profesionālās izglītības iestādes stipendiju piešķiršanas komisiju šādā sastāvā:  2.1.1. direktora vietnieks mācību darbā - komisijas priekšsēdētājs;  2.1.2. direktora vietnieks audzināšanas darbā - komisijas priekšsēdētāja vietnieks;  2.1.3. ne mazāk kā divi pedagoģiskā personāla pārstāvji;  2.1.4. ne mazāk kā divi izglītojamo pašpārvaldes deleģēti pārstāvji.  2.2. Stipendiju piešķir izglītības iestādes vadītājs, izdodot rīkojumu par stipendiju izmaksu, pamatojoties uz stipendiju piešķiršanas komisijas protokolu, kurā ir komisijas ieteikums par rekomendējamās stipendijas lielumu katram izglītojamajam attiecīgajā kalendārajā mēnesī.  **III Stipendiju fonda sadale un izmaksa**  3.1.Kuldīgas Tehnoloģiju un tūrisma tehnikuma kārtība nosaka stipendiju sadales principus.  3.2.Ikmēneša stipendijas izmaksas lielums izglītojamajam ir ne mazāk kā **10.00** euro mēnesī.  3.3.Stipendiju komisija lēmumu par katram izglītojamam rekomendējamo stipendijas lielumu katrā kalendārajā mēnesī pieņem pamatojoties uz ikmēneša atestācijas rezultātiem, mācību nodarbību apmeklējumu, sabiedriskajām aktivitātēm un Ministru kabineta 2004.gada 24.augusta noteikumos Nr.740. “Noteikumi par stipendijām” un tā grozījumos noteiktajām prasībām.  3.4. Stipendiju komisijas priekšsēdētāja ne vēlāk kā 2 nedēļas pirms atestācijas, Mykoob sistēmā, visām mācību procesā iesaistītajām personām nosūta informāciju par atestācijas atzīmju izlikšanas un stipendiju sarakstu iesūtīšanas laiku.  3.5.Komisija lēmumu par rekomendējamās stipendijas lielumu katram izglītojamajam attiecīgajā kalendārajā mēnesī protokolē. Protokolu iesniedz izglītības iestādes direktoram galīgā lēmuma pieņemšanai.  3.6. Direktors izdod rīkojumu par stipendiju izmaksu.  3.7. Stipendija sastāv no pamatstipendijas un paaugstinātās stipendijas.  **Pamatstipendijas apmērs (euro)**   |  |  | | --- | --- | | Iepriekšējā mēneša sekmju vidējais vērtējums | Pamatsumma € | | 9,00 – 10 | 85 | | 8,00 - 8,99 | 75 | | 7,00 - 7,99 | 65 līdz 70 | | 6,00 - 6,99 | 55 līdz 60 | | 5,00 - 5,99 | 35 | | 4,00 - 4,99 | 25 |   Paaugstinātā stipendija ir mainīgā daļa, kuru izskata stipendiju komisija, vadoties pēc apstiprinātās Stipendiju piešķiršanas kārtības.  3.8. Stipendiju piešķir reizi mēnesī, ņemot vērā izglītojamo atestācijas atzīmes, vidējo vērtējumu, uzvedību, sabiedrisko aktivitāti, mācību nodarbību apmeklējumu.  3.9. Ja kavētas vairāk kā 2 stundas nedēļā, izglītojamais iesniedz grupas audzinātājam ārstniecības, valsts vai pašvaldību iestādes izsniegtu, kavējumus attaisnojošu, dokumentu.  3.10. Stipendijai paredzēto summu ieskaita stipendijas saņēmēja kontā vienu reizi mēnesī .  3.11. Vienreizējās stipendijas un paaugstinātās ikmēneša stipendijas apmērs nepārsniedz 150.00 euro. IV Stipendijas piešķiršanas kārtība un apmēri 4.1. Paaugstinātu stipendiju var piešķirt par piedalīšanos mākslinieciskajā pašdarbībā, sabiedriskajās un kultūrizglītības aktivitātēs, sportā.  4.2.Paaugstinātu stipendiju līdz 20.00 euro piešķir izglītojamajam, ja persona:  4.2.1. ir bārenis vai bez vecāku gādības palicis bērns, kurš nav nodots audzināšanā bērnu aprūpes un audzināšanas iestādē, audžuģimenē vai aizbildņa ģimenē;  4.2.2. ir pilngadīgs, sekmīgs bez vecāku gādības palicis izglītojamais vai bārenis.  4.3.Paaugstinātās stipendijas piešķiramie apmēri mēnesī:   4.3.1. par sabiedrisko aktivitāti līdz 50.00 euro pamatojoties uz direktora vietnieka, pulciņa vadītāja, dienesta viesnīcas skolotāja vai cita darbinieka iesniegumu, norādot konkrēti veiktos darbus.  4.3.2. Par piedalīšanos olimpiādēs, profesionālajos konkursos, kultūrizglītības aktivitātēs vai sporta sacensībās novadā, reģionā līdz 5.00 euro, valstī – līdz 10 euro, pamatojoties uz attiecīgā priekšmeta skolotāja iesniegumu;  4.3.3. par dalību un iegūtu godalgotu vietu tehnikuma olimpiādēs, profesionālajos konkursos, kultūrizglītības aktivitātēs vai sporta sacensībās, pamatojoties uz attiecīgā priekšmeta skolotāja iesniegumu:   |  |  | | --- | --- | | 1. vieta | līdz 6 euro | | 2. vieta | līdz 5 euro | | 3. vieta | līdz 4 euro | | dalība | līdz 3 euro |   4.3.4. par iegūtu godalgotu vietu reģionālajās olimpiādēs, profesionālajos konkursos, kultūrizglītības aktivitātēs vai sporta sacensībās, pamatojoties uz attiecīgā priekšmeta skolotāja iesniegumu:   |  |  | | --- | --- | | 1. vieta | līdz 15 euro | | 2. vieta | līdz 10 euro | | 3. vieta | līdz 7 euro |   4.3.5. par iegūtu godalgotu vietu valsts olimpiādēs, profesionālajos konkursos, kultūrizglītības aktivitātēs vai sporta sacensībās, pamatojoties uz attiecīgā priekšmeta skolotāja iesniegumu:   |  |  | | --- | --- | | 1. vieta | līdz 20 euro | | 2. vieta | līdz 15 euro | | 3. vieta | līdz 10 euro |   4.3.6. par iegūtu vietu starptautiskajos konkursos, sacensībās:   |  |  | | --- | --- | | 1. vieta | līdz 30 euro | | 2. vieta | līdz 20 euro | | 3. vieta | līdz 15 euro |   4.3.7. vienreizējai materiālās palīdzības sniegšanai (līdz 100 euro) izglītojamajiem īpašos gadījumos, pamatojoties uz grupas audzinātāja pamatotu rakstisku iesniegumu.  **4.4. Paaugstinātā stipendija pēc punktiem 4.2. – 4.4. var tikt piešķirta, ja stipendiju fondā ir ieekonomētie līdzekļi.**  **4.5. Ja stipendiju fondā ir ieekonomēti līdzekļi, stipendijas var tikt paaugstinātas visiem sekmīgajiem** izglītojamajiem**.**  4.6. Stipendijas apmērs, ja izglītojamajam ir:  4.6.1. viens nepietiekams vērtējums un līdz 8 neattaisnoti kavētām stundām mēnesī (nedēļā maksimāli 2 neattaisnoti kavējumi) - **stipendija 20.00 euro**;  4.6.2. divi un vairāk nepietiekami vērtējumi, vairāk kā 2 neattaisnoti kavējumi nedēļā - **stipendija 10.00 euro**;  4.6.3. brīdinājums, rājiens vai citi disciplīnas pārkāpumi - **stipendija 10.00 euro**.  5. Vasaras brīvlaikā izmaksājamās stipendijas lielumu nosaka, ņemot vērā mācību gada nobeigumā uzrādītos mācību rezultātus. Ja izglītojamajam ir vismaz viens nesekmīgs gada vērtējums, tad tiek saņemta minimālā stipendija – 10.00 euro.  6. Mācību prakses laikā izglītojamie saņem stipendiju pēc pēdējā teorētiskā mācību mēneša rezultātu vērtējuma.  7. Izglītojamie, kuri kvalifikācijas praksi uzsāk:  7.1. septembrī, saņem stipendiju pēc pēdējā teorētiskā mācību gada vērtējuma;  7.2. citā laikā, saņem stipendiju pēc pēdējā teorētiskā mācību pusgada vērtējuma.  8. Korekti aizpildītu veidlapu „Atestācijas rezultāti un stipendiju aprēķins” (1.pielikums) sagatavo grupas audzinātājs un elektroniski iesūta stipendiju komisijas priekšsēdētājai.  9. Stipendiju piešķiršanas komisijas sēde notiek līdz katra mēneša 27.datumam.  **V Kārtība, kādā īstenojamas tiesības atteikties saņemt ikmēneša stipendiju**  1.Ikviens izglītojamais, kurš ir vecāks par 15 gadiem, bet jaunāks par 19 gadiem un nav  stājies laulībā, ir tiesīgs atteikties no stipendiju fonda ikmēneša stipendijas;  2. Atteikums no stipendijas iesniedzams rakstiska iesnieguma veidā, kuru paraksta  izglītojamais (ja izglītojamais ir pilngadīgs) vai viņa likumiskais pārstāvis (ja izglītojamais ir  nepilngadīgs).  **Pielikumā:** 1. Veidlapa „Atestācijas rezultāti un stipendiju aprēķins” uz 1 lpp. |
|  |
|  |